เข่าพลิกมาได้ 2-3 สัปดาห์แล้ว ไปหา ลองตรวจโดยการดึงเข่าดู สันนิษฐานว่าเอ็นไขว้หน้าไม่ได้ขาด แต่เป็นเส้นเล็กๆรอบๆที่ขาด เลยฉีดยา แล้วก็ให้ยามาทาน ตอนนี้อาการดีขึ้นมาก แต่อาการเข่าหลวมยังมีอยู่ รู้สึกจะพลิกซ้ำได้ถ้าผิดท่า แต่ไม่ได้มากขนาดนั้น สามารถขยับเข่าได้ปกติ ไม่มีอาการเจ็บ แต่ถ้ายืดขา แล้วเกร็งเข่า จะรู้สึกปวดตรงรอยบุ๋มเข่าด้านใน วันนี้ลงจากที่สูงไม่ทันระวัง เข่าเกิดการพลิกเข้าด้านใน เจ็บนิดนึง แล้วก็หายเป็นปกติ ส่วนตัวเป็นนักกีฬา อยากกลับไปเล่นได้แบบปกติ ถ้าพักต่อไปสัก 1 อาทิตย์ อาการเข่าไม่มั่นคงจะดีขึ้นมั้ยคะ ㅠㅠ
สวัสดีค่ะ Helloitsmeอาการเส้นเอ็นรอบๆเข่ามีการฉีกขาดจากอุบัติเหตุนั้น อาจทำให้ มีอาการปวดบริเวณรอบๆ มีการอักเสบ ขยับได้ลำบาก โดยการบวมเจ็บของเอ็นกล้ามเนื้อ ซึ่งเป็นแถบเนื้อเยื่อพังผืดที่ยืดหยุ่นได้ตามแนวกระดูก คอยเชื่อมต่อระหว่างกล้ามเนื้อและกระดูกไว้ด้วยกัน ช่วยในการเคลื่อนไหวของกระดูกและข้อต่อ สาเหตุที่เอ็นอักเสบมักเกิดจากการได้รับบาดเจ็บที่บริเวณใดบริเวณหนึ่งซ้ำ ๆดังที่กล่าวมาได้การพักรักษาตัวนั้นขึ้นกับความรุนแรงและจำนวนของเส้นเอ็นที่มีการฉีกขาด ถ้าเป็นไม่มาก ก็อาจะใช้เวลาประมาณัปดาห์ถึงเดือน แต่หากเป็นเยอะ อาจใช้เวลาหลายเดือนได้ในเบื้องต้นควรพักการใช้งานบริเวณที่เป็นจนกว่าอาการจะทุเลาลง หรือเดินลงน้ำหนักได้ตามปกติ รับประทานยาแก้ปวดเพื่อบรรเทาอาการ ระวังการไปกระทบกระแทกเพิ่มเติมอีก และหากมีอาการปวดมากขึ้นเรื่อยๆ มีอาการปวด บวม แดงร้อนด้านนอกให้เห็น ลงน้ำหนักไม่ได้ ควรไปพบแพทย์